CELEX: 62021TN0630
Language: fi
Date: 2021-09-29 00:00:00
Title: Asia T-630/21: Kanne 29.9.2021 – Çolakoğlu Metalurji ja Çolakoğlu Dış Ticaret v. komissio

22.11.2021   
            
            
               FI
            
            
               Euroopan unionin virallinen lehti
            
            
               C 471/60
            
         
      Kanne 29.9.2021 – Çolakoğlu Metalurji ja Çolakoğlu Dış Ticaret v. komissio
      (Asia T-630/21)
      (2021/C 471/85)
      Oikeudenkäyntikieli: englanti
      
         Asianosaiset
      
      
         Kantajat: Çolakoğlu Metalurji AŞ (Istanbul, Turkki), Çolakoğlu Dış Ticaret AŞ (Istanbul) (edustajat: asianajajat J. Cornelis ja F. Graafsma)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisen polkumyyntitullin käyttöönotosta tiettyjen Turkista peräisin olevien raudasta, seostamattomasta teräksestä tai muusta seosteräksestä valmistettujen kuumavalssattujen levyvalmisteiden tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 5.7.2021 annetun komission täytäntöönpanoasetuksen (EU) 2021/1100 (EUVL 2021, L 238, s. 32) ja
               
            
                  —
               
               
                  velvoittamaan Euroopan komission korvaamaan kantajien oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Euroopan parlamentin ja neuvoston asetuksen (EU) 2016/1036 (1) 2 artiklan 10 kohdan i alakohtaa on rikottu, koska vientihintaa on oikaistu (kuvitteellisen) palkkion perusteella, erityisesti
                  
                              —
                           
                           
                              asetuksen (EU) 2016/1036 2 artiklan 10 kohdan i alakohtaa on rikottu siltä osin kuin palkkioiden oikaisu ylittää Çolakoğlu Dış Ticaret AŞ:lle tosisasiallisesti maksetun palkkion
                           
                        
                              —
                           
                           
                              asetuksen (EU) 2016/1036 2 artiklan 10 kohdan i alakohtaa on rikottu siltä osin kuin Çolakoğlu Dış Ticaret AŞ ei saa voittomarginaalia ja
                           
                        
                              —
                           
                           
                              on tehty ilmeinen arviointivirhe, kun Çolakoğlu Dış Ticaret AŞ:a on kohdeltu palkkioperusteisena edustajana ja siten asetuksen (EU) 2016/1036 2 artiklan 10 kohdan i alakohtaa on rikottu.
                           
                        
            
                  2)
               
               
                  Toinen kanneperuste, joka perustuu siihen, että asetuksen (EU) 2016/1036 2 artiklan 10 kohdan b alakohtaa on rikottu, koska on vaadittu tuontitullien maksamista tuontitullin palautusta koskevan oikaisun hyväksymiseksi.
               
            
                  3)
               
               
                  Kolmas kanneperuste, joka perustuu siihen, että on tehty ilmeinen arviointivirhe, koska on kieltäydytty tekemästä neljännesvuosittaiset polkumyyntilaskelmat ja siten asetuksen (EU) 2016/1036 2 artiklan 10 kohdan johdanto-osaa on rikottu.
               
            
                  4)
               
               
                  Neljäs kanneperuste, joka perustuu siihen, että asetuksen (EU) 2016/1036 2 artiklan 10 kohdan j alakohtaa on rikottu, koska voittojen ja tappioiden suojaamista koskeva oikaisu on hylätty.
               
            
         (1)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).